            <phrase>ඇත්තටම වටිනා ප්‍රවෘතියක්. ඔය ගස් ලංකාවේදී දැකලා තිබුණට ඒක රසවත් පළතුරක් බව දැනන් හිටියේ නැහැ. ශ්‍රියානි ලංකාවේ ඉපදුණු බොහෝ දෙනෙක් වෙනත් පළාත්වල තියෙන ගස් කොළන් පලතුරු ගැන අවබෝධයක් නැහැ. ඒක ඇත්තක් මිනිස්සුන්ට රට වටේ ඇවිදින්න වෙලාවක් නැහැනේ. ඒ කොහොම වුණත් දීලා තියෙන විස්තරයට අනුව රට ඉඳි වල ප්‍රභේදක්ද කියල මට හිතෙනවා. ගහේ පත්‍ර සහ කටු සහිත පිති ගැට අවධියේ සිට ඉදුණු අවධිය දක්වා විස්තර කර ඇති වර්ණ ආදිය සියල්ල රට ඉඳි වලට සමානයි හැබැයි මේ ගස රට ඉඳි ගසක කුඩා කාලය වගේ. මොකද රට ඉඳි ගස් උස යනවා. මෙහෙ දැන් රට ඉඳි හැදෙන කාලේ දැන් කොළ පැහැති ගැට තියෙන්නේ තව ටික දවසකින් ඒවා තැඹිලි පාටට හුරු කහ පැහැයක් ගන්නවා ඉන් පස්සේ රතු පාට ඊටත් පස්සේ අපි ලංකාවේ කඩවල් වල දකින දුඹුරු පැහැ ගන්නේ. එතකොට නම් ගොඩක් රහයි. කොළ පාට ඇරෙන්න අනෙක් අවධි වලදී කන්න පුළුවන් පැණි රස තියෙනවා. නමුත් ටිකක් කහට රහක් වගේම කට කසන ගතියක් තියෙනවා.</phrase>